

**Παρατείθεται πιο κάτω επιστολή που στάληκε από το Πολιτιστικό Ίδρυμα Λευτέρη Οικονόμου.**

**Όσοι Κύπριοι καλλιτέχνες, κάτω των 40 ετών, ενδιαφέρονται, μπορούν να αποταθούν στην ηλεκτρονική διεύθυνση** **interart.cy@gmail.com**

16 Δεκεμβρίου 2020

Θέμα: Πληροφορίες για ενίσχυση αρχείου της διαδικτυακής πλατφόρμας interartcy

Ονομάζομαι Άννα Μαρία Χαραλάμπους και είμαι η λειτουργός του Πολιτιστικού Ιδρύματος Λευτέρη Οικονόμου. Ως Πολιτιστικό Ίδρυμα, ετοιμάζουμε μια καινούργια δωρεάν διαδικτυακή πλατφόρμα με την ονομασία interartcy. Η πλατφόρμα αυτή θα έχει ως στόχο να δημιουργήσει ένα αρχείο νέων Κύπριων καλλιτεχνών, επιμελητών, θεωρητικών και ιστορικών τέχνης που ζουν και εργάζονται στο εξωτερικό. H πλατφόρμα αυτή έχει ήδη εγκριθεί και επιχορηγηθεί από το Υπουργείο Παιδείας, Πολιτισμού, Αθλητισμού και Νεολαίας και είμαστε στο στάδιο προετοιμασίας του. H ιδέα για την διαδικτυακή πλατφόρμα interartcy προέκυψε από το όραμα του Ιδρύματος Λευτέρη Οικονόμου να φέρει σε επαφή όλους τους νέους Κύπριους καλλιτέχνες που ζουν και δραστηριοποιούνται στο εξωτερικό, τόσο με το κοινό της Κύπρου όσο και με τους νέους Κύπριους καλλιτέχνες που ζουν και εργάζονται στην Κύπρο, ως ένα εργαλείο για να ενημερωθούν ο ένας για τον άλλο και να προβούν σε συνεργασίες. Ο λόγος που επιλέξαμε το αρχείο μας να αφορά μόνο νέους καλλιτέχνες(κάτω των 40) είναι για να γίνει γνωστή η ύπαρξη και καλλιτεχνική τους παρουσία στο κοινό της Κύπρου. Μέσα από την ίδρυση της πλατφόρμας το Ίδρυμα Λευτέρη Οικονόμου επιδιώκει την προώθηση, στήριξη και προβολή της καλλιτεχνικής δημιουργίας όπως αυτή προκύπτει και διαμορφώνεται μέσα από πολλαπλές και ποικίλες μορφές καλλιτεχνικής σύγχρονης έκφρασης (ζωγραφική, γλυπτική, χαρακτική, φωτογραφία, εγκαταστάσεις, performances). To interartcy θα είναι ένας ιστότοπος ανοικτός στο κοινό όπου θα αναρτηθούν όλα τα στοιχεία και το οπτικοακουστικό υλικό σε μορφή ευρετηρίου με το όνομα των καλλιτεχνών ανά χώρα και ανά ήπειρο. Στα πλαίσια της πλατφόρμας αυτής ο κάθε καλλιτέχνης θα έχει τη δυνατότητα προβολής της ήδη υπάρχουσας δουλείας του στο Κυπριακό αλλά και στο παγκόσμιο κοινό μέσω του διαδικτύου. Οι εγγεγραμμένοι στην πλατφόρμα καλλιτέχνες και επιμελητές θα έχουν τη δυνατότητα άμεσης επικοινωνίας μεταξύ τους μέσω της πλατφόρμας (μέσω chat), προωθώντας έτσι την επικοινωνία διαφόρων επαγγελματιών του χώρου μεταξύ τους. Θα το εκτιμούσαμε ιδιαίτερα αν μπορούσατε να μας βοηθήσετε στη έρευνα μας για τη συλλογή περαιτέρω πληροφοριών έτσι ώστε το αρχείο να εμπλουτιστεί με μεγαλύτερο αριθμό καλλιτεχνών για μία πιο σφαιρική επικοινωνία και ανταλλαγή απόψεων. Ως εκ τούτου, ζητούμε την βοήθεια του Υπουργείου Εξωτερικών και εσάς προσωπικά για ενημέρωση των διπλωματικών μας αποστολών στο εξωτερικό για την σχετική πλατφόρμα και αν υπάρχουν στοιχεία για καλλιτέχνες Κύπριους που ζουν και εργάζονται στις χώρες που οι αποστολές μας είναι διαπιστευμένες να ενημερώσουν σχετικά το Πολιτιστικό Ίδρυμα.. Είμαστε στη διάθεση σας για οποιαδήποτε επιπρόσθετη πληροφορία/διευκρίνιση. Σας ευχαριστώ εκ των προτέρων.

Για το Πολιτιστικό Ίδρυμα Λευτέρη Οικονόμου,

Με εκτίμηση,

Άννα Μαρια Χαραλάμπους